มารี แห่งซัคเซิน-อัลเทินบวร์ค

**มารีแห่งซัคเซิน-อัลเทินบวร์ค** (อเล็กซานดรินา แมรี วิลเฮลมินา แคทเธอรีน ชาร์ล็อตเทอ เทเรซา เฮนเรียตตา ลูอีเซอ พอลีน เอลิซาเบธ ฟรีแดรีกี จอร์จิเนอ; ; 14 เมษายน ค.ศ. 1818 – 9 มกราคม ค.ศ. 1907) ทรงดำรงพระยศเป็นสมเด็จพระราชินีแห่งฮันโนเฟอร์ ตั้งแต่วันที่ 18 พฤศจิกายน ค.ศ. 1851 จนถึงวันที่ 20 กันยายน ค.ศ. 1866 ในฐานะพระอัครมเหสีของพระเจ้าเกออร์คที่ 5 แห่งฮันโนเฟอร์  พระราชนัดดาในสมเด็จพระเจ้าจอร์จที่ 3 แห่งสหราชอาณาจักร กับสมเด็จพระราชินีชาร์ลอตต์แห่งเมคเลินบูร์ก-ชเตรลิทซ์ และทรงเป็นหนึ่งในเจ้านายพระชันษายืนแห่งราชวงศ์อังกฤษ ด้วยเสด็จสวรรคตเมื่อพระชนมายุได้ 88 พรรษา

## พระชนม์ชีพช่วงต้น
**มารีแห่งซัคเซิน-อัลเทินบวร์ค** เป็นพระราชธิดาใน โจเซฟ ดยุกแห่งซัคเซิน-อัลเทินบวร์ค กับ ดัชเชสอมาเลีย แห่งเวือร์ทเทิมแบร์ค มีเจ้าพี่เจ้าน้องร่วมพระอุทร 6 พระองค์ดังนี้
*เจ้าหญิงมารีแห่งซัคเซิน-อัลเทินบวร์ค (พระองค์เอง) พระธิดาพระองค์โต
*เจ้าหญิงพอลีน (สิ้นพระชนม์ตั้งแต่ทรงพระเยาว์)
*เจ้าหญิงเทเรซ (สิ้นพระชนม์ตั้งแต่ทรงพระเยาว์)
*เจ้าหญิงเอลิซาเบธแห่งซัคเซิน-อัลเทินบวร์คต่อมาทรงดำรงพระยศเป็นแกรนด์ดัชเชสแห่งโอลเดินบวร์ค
*เจ้าหญิงอเล็กซานดราแห่งซัคเซิน-อัลเทนบวร์ค ต่อมาทรงเป็น**แกรนด์ดัชเชสอเล็กซานดรา โยชิฟอพนาแห่งรัสเซีย** พระราชมารดาในโอลกา คอนสแตนตินอฟนา แห่งรัสเซีย สมเด็จพระราชินีแห่งกรีซ และทรงเป็นพระราชบุพการีในพระราชวงศ์กรีซสืบต่อมา
*เจ้าหญิงลูอีเซอ (สิ้นพระชนม์ตั้งแต่ทรงพระเยาว์)
ทั้งนี้ ยังทรงสืบเชื้อสายพระโลหิตมาจากพระราชวงศ์อังกฤษบางส่วน ผ่านทางดัชเชสอมาเลีย แห่งเวือร์ทเทิมแบร์ค พระราชมารดา ซึ่งสืบเชื้อสายทางสตรีจากเจ้าหญิงเฮนเรียตแห่งนัสเซา-ไวล์บวร์ค พระอัยยิกา มาที่เจ้าหญิงแคโรไลนาแห่งออเรนจ์-นัสเซาพระปัยยิกา ซึ่งเป็นพระธิดาในเจ้าหญิงแอนน์ พระราชกุมารีและเจ้าหญิงแห่งออเรนจ์ พระราชธิดาในพระเจ้าจอร์จที่ 2 แห่งบริเตนใหญ่

## อภิเษกสมรส
วันที่ 18 กุมภาพันธ์ ค.ศ. 1843 ทรงอภิเษกสมรสกับเจ้าชายเกอร์ค มกุฎราชกุมารแห่งฮันโนเฟอร์ พระญาติห่าง ๆ ของพระองค์ มีพระราชบุตร 3 พระองค์ดังนี้
*เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ต่อมา อภิเษกสมรสกับเจ้าหญิงไธราแห่งเดนมาร์ก มีพระบุตร 6 พระองค์มีพระ
*เจ้าหญิงเฟรเดอริกาแห่งฮันโนเฟอร์ ต่อมาเสกสมรสกับ บารอนอัลฟอนส์ แห่งพาเวล-แรมมิงเกน มีธิดา 1 คน
*เจ้าหญิงมารีแห่งฮันโนเฟอร์ มิได้เสกสมรสกับพระองค์ใด

## สมเด็จพระราชินีแห่งฮันโนเฟอร์
ในปี ค.ศ. 1851 พระเจ้าแอ็นสท์ เอากุสท์ที่ 1 แห่งฮันโนเฟอร์เสด็จสวรรคต ส่งผลให้พระราชสวามีพระองค์ จึงได้เสด็จขึ้นครองราชย์เป็น**[[พระเจ้าเกออร์คที่ 5 แห่งฮันโนเฟอร์]]** พระองค์จึงทรงดำรงพระยศเป็น **สมเด็จพระราชินีแห่งฮันโนเฟอร์** นับแต่นั้น อีกทั้งยังมีพระยศอังกฤษอีกว่า **ดัชเชสแห่งคัมเบอร์แลนด์ และเทวิโอเดล** อีกด้วย

แต่ไม่นานจนกระทั่งในปี ค.ศ. 1866 อาณาจักรฮันโนเฟอร์ ถูกปรัสเซียเข้ายึด ทำให้พระเจ้าเกออร์คที่ 5 เสด็จลี้ภัยไปที่กรุงเวียนนา แต่ทรงทิ้งพระมเหสี พระราชบุตรไว้ที่พระราชวังเฮอร์เรนเฮาเซิน ก่อนที่พระองค์พร้อมด้วยพระราชบุตรจะเสด็จลี้ภัยไปที่กมุนเดินเป็นการถาวร

## บั้นปลายพระชนม์ชีพ

ตั้งแต่นั้นจึงทรงประทับเป็นการถาวร ต่อมาเมื่อ วันที่ 18 กันยายน ค.ศ. 1872 เสด็จไปที่คัมเบอร์แลนด์ลอดจ์ ใกล้กับปราสาทวินด์เซอร์ เนื่องในวันประสูติของเจ้าหญิงมารี ลูอีสแห่งชเลสวิก-โฮลชไตน์ ทรงรับเป็นแม่ทูนหัว เนื่องด้วยทรงเป็นพระประยูรญาติผ่านทางที่เจ้าหญิงเป็นพระราชนัดดาในสมเด็จพระราชินีนาถวิกตอเรีย พระภาติยะของพระราชสวามีพระองค์ 

จนวันที่ 9 มกราคม ค.ศ. 1907 จึงเสด็จสวรรคตอย่างสงบ ณ กมุนเดิน สิริพระชันษา 88 ปี นับว่ามีพระชันษายืนยาวนาน พระศพได้รับการทำพิธี ณ ปราสาทคัมเบอร์แลนด์ 

## อ้างอิง

หมวดหมู่:ราชวงศ์ฮันโนเฟอร์
หมวดหมู่:เจ้านายพระชันษายืนแห่งราชวงศ์อังกฤษ
หมวดหมู่:ราชวงศ์ซัคเซิน-อัลเทินบวร์ค